**ČETRTEK, 26. 3. 2020**

**SLOVENŠČINA**

**Ela Peroci: Muca copatarica**

Ali veš kam izginejo copati, če jih zvečer ne pospraviš?  
Ali veš kdo jih zbira in kaj dela z njimi?  
Če imaš pravljico doma, jo z mamico ali očijem preberita. Če imaš možnost, jo lahko poslušaš [tukaj](https://www.youtube.com/watch?v=lc7uepBTUtQ).

Ustno odgovori na vprašanja:

* Kdo je odnašal copatke in zakaj?
* Kako je bilo ime otrokom?
* Kam so se odpravili bosi?
* Opiši, kako jih je muca sprejela in kakšne copatke so našli.
* Kdo pa jih ni dobil?
* Kaj nas uči ta pravljica? (da pospravljam svoje reči, da si pomagamo, da se zahvalimo...)

V BZ napiši MUCA COPATARICA in ilustriraj mucino delovno sobico s policami copatkov.

Izdelaj si čudovite copatke iz odpadnega kartona. Obriši svoja stopala na karton in izreži. Na copatke nariši ali prilepi lepe vzorčke, slikice, nalepkice, perlice in kar želiš. Gotovo bodo tako lepi kot da jih je sešila prava Muca copatarica.

\*\*učenci, ki ste dobri pripovedovalci, povejte pravljico tako, da ste Muca – »Sem muca in odnašam otrokom copatke, kadar jih ne....«

LIKOVNA UMETNOST

V šoli si se seznanil z značilnostmi portreta. Narisal/a si portret očeta.

* V veliki zvezek brez črt nariši portret mamice.
* Ne pozabi na podrobnosti na obrazu.
* Lahko jo narišeš s svinčnikom, če želiš pa tudi z barvicami.

Delo bo lažje, če je mamica kje v bližini.

ŠPORT

Ker je zunaj zelo hladno, si danes privošči čas za tiste igre, ki jih imaš najraje.

GLASBENA UMETNOST

Obiskala nas je tetka zima, pa lahko poiščeš pesmico Zima je prišla in ponoviš besedilo.